SAWAD ร่วง 3 วันติด! ลบต่ออีก 2% สวนโบรกฯแนะซื้อชี้กำไรไตรมาส 4/61สดใส-โตต่อเนื่องปี 62
SAWAD ร่วง 3 วันติด! ลบต่ออีก 2% สวนโบรกฯแนะซื้อชี้กำไรไตรมาส 4/61สดใส-โตต่อเนื่องปี 62 โดย ณ เวลา 15.05 น. อยู่ที่ระดับ 49.25 บาท ลบ 1.00 บาท หรือ 1.99% ด้วยมูลค่าซื้อขาย 310.04 ล้านบาท
18 ก.พ. 2562

ผู้สื่อข่าวรายงาน บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 15.05 น. อยู่ที่ระดับ 49.25 บาท ลบ 1.00 บาท หรือ 1.99% ด้วยมูลค่าซื้อขาย 310.04 ล้านบาท ราคาหุ้นร่วง 3 วันติด โดยนับตั้งแต่หุ้นยืนที่ระดับ 52.50 บาท เมื่อวันที่ 13 ก.พ. 62 จนถึงล่าสุดหุ้นปรับตัวลง 6.19%

บล.กรุงศรี จำกัด (มหาชน) ระบุว่า กลุ่มที่คาดว่ากำไรไตรมาส 4/61 และปี 62 เติบโตต่อเนื่อง SAWAD, MTC, IHL, EA, GFPT และ TU  โดย SAWAD (แนะซื้อ/เป้า 55) คาดมีกำไรสุทธิไตรมาส4/61 ประมาณ 821 ล้านบาทเพิ่มขึ้น 7%เทียบไตรมาสก่อน และ 52% เทียบช่วงเดียวกันของปีก่อน จากยอดสินเชื่อขยายตัว ขณะที่ NIM ยังเพิ่มขึ้น ส่วนปีนี้คาดกำไรสุทธิโตต่อเนื่องอีก 30%เทียบช่วงเดียวกันของปีก่อนเป็น 3,500 ล้านบาท